open-index/open-wikipedia-markdown huggingface dataset:
Μάγειρας

μικρογραφία|Μάγειρας
μικρογραφία|Τζουζέππε Αρτσιμπόλντο, ''Ο Μάγειρας'', 1570
**Μάγειρας** είναι το άτομο που ασχολείται με την προετοιμασία και το μαγείρεμα των τροφίμων. Στο χώρο της εστίασης,πρόκειται για  τον ειδικό στον τομέα τωντροφίμων που εργάζεται σε κουζίνες καταστημάτων (εστιατόρια, μαγειρεία που προσφέρουν ζεστά ή κρύα πιάτα), πλοία, ξενοδοχεία ή άλλες επιχειρήσεις συνεστιάσεων ή μαζικής εστίασης (καντίνες εταιριών, σχολείων και νοσοκομείων), οργανώνει το χώρο και μαγειρεύει τα εδέσματα που θα σερβίρονται στους πελάτες.

Πρόκειται για ένα επάγγελμα που απαιτεί μακροχρόνια και σκληρή περίοδο μαθητείας, με βάρδιες και ωράρια συχνά εξαντλητικά.

Στην Ιταλία για τη λήψη πιστοποίησης για το επάγγελμα του μάγειρα (ή του βοηθού μάγειρα) απαιτείται παρακολούθηση συγκεκριμένων κύκλων μαθημάτων ή η αποπεράτωση συγκεκριμένου εκπαιδευτικού προγράμματος γι' αυτό το είδος  επαγγελματικής κατάρτισης, συνήθως σχολείο ξενοδοχειακών επαγγελμάτων.

Στην Ελλάδα, μπορεί να έχει σπουδάσει τη μαγειρική τέχνη στη Σχολή Τουριστικών Επαγγελμάτων (ΣΤΕ), σε ιδιωτικές σχολές μαγειρικής και σε δημόσια ή ιδιωτικά ΙΕΚ. Ο Τεχνικός που έχει μάθει τη μαγειρική τέχνη εμπειρικά μπορεί να παρακολουθήσει μαθήματα μαγειρικής σε ειδικά τμήματα μετεκπαίδευσης που οργανώνει κάθε χρόνο η ΣΤΕ σε διάφορες πόλεις της Ελλάδας. 

Η ιεραρχία από το χαμηλότερο προς το υψηλότερο έχει ως εξής: Γ΄ μάγειρας, Β΄ μάγειρας, Α΄ μάγειρας, βοηθός αρχιμάγειρα, αρχιμάγειρας (σεφ)

Όταν ο όρος *μάγειρας* αναφέρεται στο επάγγελμα του μάγειρα, διαφέρει κατά κανόνα από τον όρο σεφ, καθώς ο δεύτερος αποδίδεται στον αρχιμάγειρα φημισμένων εστιατόριων ή μεγάλων ξενοδοχείων. Η τέχνη αυτή γνώρισε τη δόξα χάρη στο έργο των αρχιμαγείρων που εργάστηκαν στις αυλές των Ευρωπαίων μοναρχών από τον δέκατο όγδοο αιώνα και μετά, και επιπλέον χαίρει μεγάλης εκτίμησης, καθώς συνδέθηκε με τη μορφή του καλλιτέχνη.

Κατηγορία:Μαγειρική
Καικιλία της Νορμανδίας

Η **Καικιλία της Νορμανδίας** (περίπου 1056-30 Ιουλίου 1126) θεωρείται η μεγαλύτερη κόρη του Γουλιέλμου Α΄ του Κατακτητή και της Ματθίλδης της Φλάνδρας 

Ήταν μια από τις αδερφές των βασιλέων Γουλιέλμου Β΄ της Αγγλίας και Ερρίκου Α΄ της Αγγλίας. Ήταν πολύ κοντά στον άλλον αδελφό της, Ροβέρτο, και εκπαιδεύτηκε από την ηγουμένη Ματθίλδη.

Στάλθηκε στο Αββαείο του Καέν σε νεαρή ηλικία από τους γονείς της. Έγινε ηγουμένη το 1112.

Η Καικιλία πέθανε στις 30 Ιουλίου 1126 στο Καέν της Γαλλίας. Θάφτηκε μέσα στα τείχη της μονής. Ο τάφος της είναι περιτοιχισμένος χωρίς να αφήνει κανένα άνοιγμα μέσω του οποίου μπορεί να ανακαλυφθεί. Ο πατέρας της θάφτηκε επίσης στο Καέν.
## Παραπομπές

Κατηγορία:Πριγκίπισσες της Αγγλίας
Λουδοβίκος της Έσσης

Ο **Λουδοβίκος** (γερμ. *Ludwig*, 20 Νοεμβρίου 1908 - 30 Μαΐου 1968) από τον Οίκο της Έσσης-Ντάρμστατ ήταν τιτουλάριος μέγας δούκας της Έσσης & παρά τω Ρήνω. Ήταν ο τελευταίος άρρην απόγονος του κλάδου Ντάρμστατ.

## Βιογραφία
Ο *Λουδοβίκος Χέρμαν Αλέξανδρος Χλωδοβίκος* ήταν το δεύτερο παιδί και ο δευτερότοκος γιος του Ερνέστου Λουδοβίκου της Έσσης & παρά τω Ρήνω και της Ελεονόρας, κόρης του Χέρμαν του Ζολμς-Χόενζολμς-Λιχ. Ήταν δισεγγονός της Βικτωρίας του Ηνωμένου Βασιλείου από την πλευρά του πατέρα του. 

Στις 9 Οκτωβρίου 1937 απεβίωσε ο πατέρας του. Ο Λουδοβίκος επρόκειτο να νυμφευτεί στις 20 Νοεμβρίου 1937 στην Αγγλία τη Μάργκαρετ Κάμπελ Γκέντες. Ο μεγαλύτερος αδελφός του, Γεώργιος Δονάτος μαζί με τη μητέρα του, την σε προχωρημένη κύηση σύζυγό του Καικιλία, τα δύο μεγαλύτερα παιδιά τους με την νταντά, έναν φίλο, τον πιλότο και δύο μέλη τού πληρώματος πέταξαν με αεροπλάνο. Στην πτήση η Καικιλία γέννησε, και ο πιλότος θέλησε να προσγειωθεί στην Οστάνδη του Βελγίου, παρά τις κακές συνθήκες ορατότητας. Το αεροπλάνο χτύπησε σε καμινάδα εργοστασίου και συνετρίβη. Ήταν 16 Νοεμβρίου.

Ο Λουδοβίκος νυμφεύτηκε εσπευσμένα σε κλίμα πένθους στις 17 και αμέσως έφυγαν για την ταφή. Έγινε στο Ρόζεχεε του Ντάρμστατ. Ο Λουδοβίκος υιοθέτησε την κόρη τού αδελφού του, Ιωάννα, που δεν είχε ταξιδέψει, αλλά έπειτα από δύο έτη η μικρή ασθένησε από μηνιγγίτιδα και απεβίωσε. Επειδή ήταν άτεκνος, υιοθέτησε τον Μαυρίκιο της Έσσης, του πρεσβύτερου κλάδου Έσσης-Κάσσελ. Το 1968 απεβίωσε στη Φρανκφούρτη και τον διαδέχθηκε ο Μαυρίκιος ως *[[τιτουλάριος]] [[μέγας δούκας]] της [[Μεγάλο Δουκάτο της Έσσης|Έσσης & παρά τω Ρήνω]]*. 

Ήταν ο τελευταίος άρρην απόγονος του κλάδου του Ντάρμστατ. Γνώρισε στον συνθέτη Μπέντζαμιν Μπρίττεν και την ποίηση του Φρήντριχ Χαίλντερλιν. Το 1958 ο Μπρίττεν αφιέρωσε στον Λουδοβίκο το έργο του *Έξι κομμάτια του Χαίλντερλιν*.

## Πρόγονοι

## Αναφορές σε Πηγές


Κατηγορία:Γερμανοί ευγενείς
Χέρμαν Β΄ της Έσσης

Ο **Χέρμαν Β΄** ο *λόγιος* (γερμ.: *Hermann II*, 1341 - 24 Μαΐου 1413) από τον Οίκο της Έσσης ήταν λάντγκραβος της Έσσης (1376-1413).

## Βιογραφία
Γεννήθηκε στο κάστρο του Γκρέμπενσταϊν και ήταν γιος του Λουδοβίκου κυρίου του Γκρέμπενσταϊν και της Ελισάβετ, κόρης του Σίμων Β΄ κόμη του Σπόνχαϊμ-Κρόιτσναχ.

Σπούδασε στο Παρίσι και στην Πράγα.  Ο πατέρας του είχε αποβιώσει από το 1345 και ο μεγαλύτερος αδελφός του Όθων το 1357 (16 ετών). Το 1366 απεβίωσε ο Όθων, ο μόνος γιος του θείου του Ερρίκου Β΄ λαντγκράβου της Έσσης και ο θείος του τον έκανε διάδοχο και (από το 1367) συγκυβερνήτη.

Απεβίωσε το 1413 σε ηλικία 72 ετών και τον διαδέχθηκε ο μόνος γιος του Λουδοβίκος Α΄.

## Οικογένεια
Νυμφεύτηκε πρώτα την Ιωάννα των κομήτων του Νασσάου-Βάιλμπουργκ, αλλά δεν απέκτησαν απογόνους.

Το 1383 απεβίωσε η Ιωάννα και το ίδιο έτος έκανε δεύτερο γάμο με τη Μαργαρίτα των Χοεντσόλερν, κόρη του Φρειδερίκου Ε΄ μπουργκράβου της Νυρεμβέργης και είχε επιζόντα τέκνα:
* Μαργαρίτα 1389-1446, παντρεύτηκε τον Ερρίκο Α΄ Γουέλφων δούκα του Μπράουνσβαϊγκ-Βολφενμπύτελ.
* Αγνή 1391-1471, παντρεύτηκε τον Όθωνα Β΄ Γουέλφων δούκα του Μπράουνσβαϊγκ-Γκέτινγκεν.
* Λουδοβίκος Α΄ 1402-1458, λάντγκραβος της Έσσης.

## Πρόγονοι

## Παραπομπές


## Εξωτερικοί σύνδεσμοι
* Hermann II: Digital images from ''Allgemeine deutsche Biographie'', Bd.: 12, Hensel - Holste, Leipzig, 1880, p. 125 
*[Wikisource: ''Allgemeine Deutsche Biographie'' "Hermann II (Landgraf von Hessen)" (in German)](http://de.wikisource.org/wiki/ADB:Hermann_II._(Landgraf_von_Hessen))

Κατηγορία:Οίκος της Έσσης
Ολλανδικό πρωτάθλημα ποδοσφαίρου ανδρών 1992-93

Το **Ολλανδικό πρωτάθλημα ποδοσφαίρου ανδρών 1992-93** ή αλλιώς η **Ερεντιβίζιε 1992-93** ήταν το 37ο πρωτάθλημα Ερεντιβίζιε. Ξεκίνησε στις 14 Αυγούστου 1992 και ολοκληρώθηκε την 1η Ιουνίου 1993.

Πρωταθλήτρια αναδείχθηκε η Φέγενορντ για 13η φορά στην ιστορία της, ενώ υποβιβάστηκαν στην Εέρστε Ντιβίζιε οι Ντόρντρεχτ, Ντεν Μπος και Φορτούνα Σίταρντ. Την είσοδο στο Τσάμπιονς Λιγκ 1993-94 κέρδισε η Φέγενορντ, στο Κύπελλο ΟΥΕΦΑ 1993-1994 οι Αϊντχόφεν, Φίτεσε και Τβέντε και στο Κύπελλο Κυπελλούχων 1993-94 ο Άγιαξ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 1991-92.

## Βαθμολογία

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Play-offs ανόδου/υποβιβασμού
**Όμιλος Α**

**Όμιλος Β**

## Παραπομπές

## Εξωτερικοί σύνδεσμοι
*RSSSF

Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 1992-1993
Λουδοβίκος Α΄ της Έσσης

:*Να μη συγχέεται με τον απόγονό του [[Λουδοβίκος Α΄ της Έσσης-Ντάρμστατ|Λουδοβίκο Α΄]] μεγάλο δούκα της Έσσης.*

Ο **Λουδοβίκος Α΄** (*Ludwig I. von Hessen*, 6 Φεβρουαρίου 1402 - 17 Ιανουαρίου 1458), αποκαλούμενος "ο Ειρηνικός" (der Friedfertige), ήταν λάντγκραβος της Έσσης από τον Οίκο της Έσσης (1413-1458).

## Βιογραφία
Ήταν ο μόνος γιος του Χέρμαν Β΄ λαντγκράβου της Έσσης και της Μαργαρίτας Χοεντσόλερν, κόρης του Φρειδερίκου Ε΄ μπουργκράβου της Νυρεμβέργης.

Το 1413 διαδέχθηκε τον πατέρα του, που απεβίωσε. Το 1425 η διαφωνία με τον Κόνραντ Γ΄ αρχιεπίσκοπο-εκλέκτορα του Μάιντς έγινε εμπόλεμη διαμάχη και ο αρχιεπίσκοπος ηττήθηκε στη Φούλντα το 1427.

Κυβέρνησε ως το 1458 που απεβίωσε, οπότε τον διαδέχθηκαν οι δύο γιοί του: ο Λουδοβίκος Β΄ στην Κάτω Έσση και ο Ερρίκος Γ΄ στην Άνω Έσση.

## Οικογένεια
Νυμφεύτηκε την Άννα των Βέττιν, κόρη του Φρειδερίκου Α΄ εκλέκτορα της Σαξονίας και είχε τέκνα:
* Λουδοβίκος Β΄ 1438-1471, λάντγκραβος της Κάτω Έσσης.
* Ερρίκος Γ΄ 1440-1483, λάντγκραβος της Άνω Έσσης.
* Χέρμαν Δ΄ 1450-1508, αρχιεπίσκοπος της Κολωνίας.
* Ελισάβετ η *ωραία* 1453-1489, παντρεύτηκε τον Ιωάννη Γ΄ κόμη του Νασσάου-Βάιλμπουργκ.
* Φρειδερίκος 1458-1463, απεβ. 5 ετών.

## Πρόγονοι

## Παραπομπές


## Εξωτερικοί σύνδεσμοι
* Ludwig I. v. Hessen  *Allgemeine Deutsche Biographie*. Band 52, Duncker & Humblot, Leipzig 1906, p.&nbsp;115.

Κατηγορία:Οίκος της Έσσης
Λουδοβίκος Β΄ της Κάτω Έσσης

Ο **Λουδοβίκος Β΄** ο *ειλικρινής*, γερμ. Ludwig II der Ehrliche (7 Σεπτεμβρίου 1438 - 8 Νοεμβρίου 1471) από τον Οίκο της Έσσης ήταν λαντγράβος της Κάτω Έσσης (1458-1471).

## Οικογένεια
Ήταν ο πρωτότοκος γιος του Λουδοβίκου Α΄ λαντγράβου της Έσσης και της Άννας των Βέττιν, κόρης του Φρειδερίκου Α΄ εκλέκτορα της Σαξονίας.

Ο πατέρας του απεβίωσε το 1458 και οι δύο γιοί του αποφάσισαν τη διαίρεση. Ήλθαν σε διαμάχη για τον διαχωρισμό ως το 1470, οπότε ο Λουδοβίκος Β΄ έλαβε την Κάτω Έσση με πρωτεύουσα το Κάσσελ και ο Ερρίκος Γ΄ έλαβε την Άνω Έσση με πρωτεύουσα το Μάρμπουργκ.

Απεβίωσε το 1471 σε ηλικία 33 ετών και τον διαδέχθηκαν οι δύο νόμιμοι γιοί του, ο Γουλιέλμος Α΄ και ο Γουλιέλμος Β΄.

## Οικογένεια
Νυμφεύτηκε το 1454 τη Μέχτιλντ, κόρη του Λουδοβίκου Α΄, κόμη της Βυρτεμβέργης-Ούραχ και είχε επιζώντα τέκνα:
* Γουλιέλμος Α΄ 1466-1515, λαντγράβος της Κάτω Έσσης
* Γουλιέλμος Β΄ 1469-1509, λαντγράβος πρώτα της Κάτω Έσσης και μετά όλης της Έσσης

Από τη μη νόμιμη σχέση του με την Μαργκαρέτε φον Χόλτσχαϊμ είχε φυσικά τέκνα:
* (νόθη) Άννα γενν. π. 1460, παντρεύτηκε τον Χάιντς Μίσενερ
* (νόθη) Μαργαρίτα γενν. π. 1460-1524, παντρεύτηκε τον Χάινριχ Φούρστερ, δήμαρχο του Μάρμπουργκ
* (νόθος) Ιωάννης γενν. π. 1460-1531
* (νόθος) Γουλιέλμος γενν. π. 1470-1550
* (νόθος) Λούκελ γενν. πριν το 1471
* (νόθος) Γουλιέλμος
* (νόθος) Ερνέστος
* (νόθος) Φρειδερίκος

## Πρόγονοι

## Εξωτερικοί σύνδεσμοι
*Ludwig II v. Hessen, ''Allgemeine Deutsche Biographie'', Bd.: 52, Nachträge bis 1899: Linker - Paul, Leipzig, 1906
*[Wikisource: ''Allgemeine Deutsche Biographie'' "Ludwig II. (Landgraf von Niederhessen)"](http://de.wikisource.org/wiki/ADB:Ludwig_II._(Landgraf_von_Niederhessen))

Κατηγορία:Οίκος της Έσσης
Νταϊάν Γουίστ

H **Νταϊάν Γουίστ** (αγγλικά: **Dianne Wiest**, γεν. Κάνσας Σίτι, 28 Μαρτίου 1948) είναι Αμερικανίδα ηθοποιός του θεάτρου, του κινηματογράφου και της τηλεόρασης.

## Καλλιτεχνική πορεία
Ξεκίνησε την καριέρα της στον κινηματογράφο τη δεκαετία  του '80 και το 1984 έπαιξε στο *Footloose* και το 1985 σην ταινία *[[Το πορφυρό ρόδο του Καΐρου]]*.

Η πρώτη της μεγάλη επιτυχία ήρθε το 1984 στο *[[Η Χάνα και οι αδελφές της]]* του Γούντι Άλεν, για το οποίο κέρδισε το Όσκαρ Β´ Γυναικείου Ρόλου και προτάθηκε για Χρυσή Σφαίρα Β' Γυναικείου Ρόλου. Στη συνέχεια, προτάθηκε για το BAFTA Β´ Γυναικείου Ρόλου για την ερμηνεία της στο *[[Μέρες ραδιοφώνου]]*. Το 1990 έπαιξε στο *Δεσμοί στοργής* και προτάθηκε για το Όσκαρ και τη Χρυσή Σφαίρα Β´ Γυναικείου Ρόλου. Την ίδια χρονιά εμφανίστηκε και στο *[[Ο Ψαλιδοχέρης]]*.

Το 1994 έπαιξε στο *[[Σφαίρες πάνω από το Μπρόντγουεϊ]]* και κέρδισε για δεύτερη φορά το Όσκαρ Β´ Γυναικείου Ρόλου, ενώ κέρδισε και τη Χρυσή Σφαίρα.

Στη συνέχεια, εμφανίστηκε στις ταινίες  *[[Μαγικά Φίλτρα|Μαγικά φίλτρα]]* (1998), *[[Τ' όνομά μου είναι Σαμ]]* (2001) και *[[Απώλεια (ταινία)|Απώλεια]]* (2010). Το 2005 δάνεισε τη φωνή της στην ταινία κινουμένων σχεδίων *Robots*.

Στην τηλεόραση έχει παίξει σε διάφορα επεισόδια του *[[Νόμος και τάξη (τηλεοπτική σειρά)|Νόμος και τάξη]]* και στο *In Treatment*.

Η Γουίστ εδώ και χρόνια έχει επιλέξει να παίζει κυρίως στο θέατρο, καθώς οι ρόλοι που της πρότειναν στο Χόλιγουντ μετά την επιτυχία των δύο Όσκαρ, δεν ανταποκρινόντουσαν στις προσδοκίες της.

## Φιλμογραφία

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί φωνής
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Γουλιέλμος Β΄ της Έσσης

Ο **Γουλιέλμος Β΄** ο *μεσαίος*, γερμ. *Wilhelm II. der Mittlere* (29 Απριλίου 1469 – 11 Ιουλίου 1509) από τον Οίκο της Έσσης ήταν  λαντγράβος πρώτα της Κάτω Έσσης (1493-1500) και μετά όλης της Έσσης (1500-1509). 

## Βιογραφία
Ήταν ο δευτερότοκος γιος του Λουδοβίκου Β΄, λαντγράβου της Κάτω Έσσης και της Μέχτιλντ, κόρης του Λουδοβίκου Β΄, κόμη της Βυρτεμβέργης-Ούραχ.

Το 1471 απεβίωσε ο πατέρας του και τον διαδέχθηκε ο πρωτότοκος Γουλιέλμος Α΄, ο οποίος ασθένησε από σύφιλη και παραιτήθηκε το 1493 υπέρ του νεότερου αδελφού του, Γουλιέλμου Β΄. Το 1500 απεβίωσε ο εξάδελφός του Γουλιέλμος Γ΄, λαντγράβος της Άνω Έσσης άτεκνος και τον διαδέχθηκε, επανενώνοντας έτσι την Έσση. Το 1503 ο Μαξιμιλιανός Α΄ των Αψβούργων του ανέθεσε να εφαρμόσει τη βασιλική απαγόρευση προς τον Φίλιππο του Βίττελσμπαχ, εκλέκτορα του Παλατινάτου.

Απεβίωσε το 1509 και τον διαδέχθηκε ο μόνος γιος του, Φίλιππος Α΄.

## Οικογένεια
Νυμφεύτηκε το 1497 τη Γιολάντα της Λωρραίνης, κόρη του Φρειδερίκου Β΄ κόμη του Βοντεμόν, αλλά ο γιος τους έζησε μόνο 12 ημέρες.

Η Γιολάντα απεβίωσε το 1500 και ο Γουλιέλμος Β΄ έκανε το ίδιο έτος δεύτερο γάμο με την Άννα, κόρη του Μάγκνους Β΄ δούκα του Μεκλεμβούργου και είχε τέκνα:
* Ελισάβετ 1502-1557, παντρεύτηκε τον Ιωάννη των Βέττιν διάδοχο της Σαξονίας
* Φίλιππος Α΄ 1504-1567, λαντγράβος της Έσσης

## Πρόγονοι

## Παραπομπές


## Εξωτερικοί σύνδεσμοι
*[Wilhelm II v. Hessen, ''Allgemeine Deutsche Biographie''](http://mdz.bib-bvb.de/digbib/lexika/adb/images/adb043/@ebt-link?target=idmatch(entityref,adb0430029)
*[Wikisource: ''Allgemeine Deutsche Biographie'', "Wilhelm II. (Landgraf von Hessen)"](http://de.wikisource.org/wiki/ADB:Wilhelm_II._(Landgraf_von_Hessen))
*Genealogy of William II
*

Κατηγορία:Οίκος της Έσσης
Amita

Η **Amita **είναι ένα εμπορικό σήμα της Coca-Cola HBC AG και έκανε την εμφάνισή της το 1983. Τα προϊόντα της είναι κυρίως χυμοί και είναι διαθέσιμα στην Ελλάδα.  Επίσης διαθέτει και την Amita Motion, από το 1993 σύμφωνα με τον ιστότοπο της 3Ε, ένα φρουτοποτό. 

## Αναφορές


## Εξωτερικοί σύνδεσμοι

*Επίσημη ιστοσελίδα
* Σελίδα στο Facebook
* Σελίδα στο Twitter
* Κανάλι στο YouTube
* Σελίδα στο Instagram

Κατηγορία:Ελληνικές βιομηχανίες
Φίλιππος Α΄ της Έσσης

Ο **Φϊλιππος Α΄** ο *μεγαλόψυχος*, γερμ. Philipp I der großmütige (13 Νοεμβρίου 1504 - 31 Μαρτίου 1567) από τον Οίκο της Έσσης ήταν λαντγράβος της Έσσης (1509-1567).

## Βιογραφία
Ήταν ο μόνος γιος του Γουλιέλμου Β΄ λαντγκράβου της Έσσης και της Άννας, κόρης του Μάγκνους Β΄ δούκα του Μεκλεμβούργου.

Το 1509 διαδέχθηκε τον πατέρα του, που απεβίωσε. Ο ίδιος απεβίωσε το 1567 σε ηλικία 63 ετών και τάφηκε στο Κάσσελ. Οι περιοχές του μοιράστηκαν στους γιους του: Ο Γουλιέλμος Δ΄ έλαβε το Κάσσελ, ο Λουδοβίκος Δ΄ το Μάρμπουργκ, ο Φίλιππος Β΄ του Ράινφελς και ο Γεώργιος Α΄ το Ντάρμστατ, αλλά μόνο ο πρώτος και ο τέταρτος είχαν απογόνους.

Το 1527 ίδρυσε το Πανεπιστήμιο του Μάρμπουργκ.

## Οικογένεια
Νυμφεύτηκε το 1523 τη Χριστίνα των Βέττιν, κόρη του Γεωργίου δούκα της Σαξονίας και είχε τέκνα:
* Αγνή 1527-1555, παντρεύτηκε πρώτα τον Μαυρίκιο Βέττιν εκλέκτορα της Σαξονίας και μετά τον Ιωάννη-Φρειδερίκο Β΄ Βέττιν δούκα της Σαξονίας.
* Άννα 1529-1591, παντρεύτηκε τον Βόλφγκανγκ των Βίττελσμπαχ κόμη του Παλατινάτου-Τσβάιμπρυκεν.
* Γουλιέλμος Δ΄ 1532-1592, λαντγράβος της Έσσης-Κάσσελ. Ο απόγονός του Φρειδερίκος έγινε βασιλιάς της Σουηδίας.
* Βαρβάρα 1536-1597, παντρεύτηκε πρώτα τον Γεώργιο Α΄ δούκα της Βυρτεμβέργης-Μέμπελγκαρτ και μετά τον Δανιήλ κόμη του Βάλντεκ.
* Λουδοβίκος Δ΄ 1537-1604, λαντγράβος της Έσσης-Μάρμπουργκ, άτεκνος.
* Ελισάβετ 1539-1582, παντρεύτηκε τον Λουδοβίκο ΣΤ΄ των Βίττελσμπαχ εκλέκτορα του Παλατινάτου.
* Φίλιππος Β΄ 1541-1583, λαντγράβος της Έσσης-Ράινφελς, άτεκνος.
* Χριστίνα 1543-1604, παντρεύτηκε τον Αδόλφο δούκα του Χόλσταϊν-Γκόττορπ.
* Γεώργιος Α΄ 1547-1596, λαντγράβος της Έσσης-Ντάρμστατ.
* Φίλιππος-Λουδοβίκος 1534-1535, απεβ. νήπιο.
Οι απόγονοί του έγιναν μεγάλοι δούκες της Έσσης.

Ενόσω ήταν νυμφευμένος με την Χριστίνα, έκανε μοργανατικό γάμο (έγινε δίγαμος) με την Μαργαρίτα φον ντερ Ζάαλε και είχε τέκνα:
* Φίλιππος 1541-1569, απεβίωσε 28 ετών.
* Χέρμαν 1542-1568, απεβίωσε 26 ετών.
* Χριστόφορος-Έρνστ 1543-1603, κόμης τσου Ντήττς.
* Μαργαρίτα 1544-1608, παντρεύτηκε πρώτα τον Χανς-Μπέρναρντ του Έμπερσταϊν και μετά τον Στέφαν-Χάινριχ κόμη του Έβερσταϊν.
* Άλμπρεχτ 1546-1569, απεβίωσε 23 ετών.
* Φίλιππ-Κόνραντ 1547-1569, απεβίωσε 22 ετών.
* Μόριτς 1553-1575, απεβίωσε 22 ετών.

Το 1549 απεβίωσε η Χριστίνα και το 1566 η Μαργαρίτα.

## Πρόγονοι

## Παραπομπές


## Πηγές
*De Lamar Jensen, Reformation Europe: Age of Reform and Revolution. 2nd ed. (Lexington, Massachusetts: Heath, 1992).
*Hastings, Eells. Attitudes of Martin Bucer Toward the Bigamy of Philip of Hesse, Brooklyn, New York.: AMS Press inc. (2003) ISBN 0-404-19829-5 [1]Find in a Library
*Jackson, Samuel Macauley, ed. (1914) "Philip I, Landgrave of Hesse". New Schaff–Herzog Encyclopedia of Religious Knowledge (third ed.). London and New York: Funk and Wagnalls.

## Εξωτερικοί σύνδεσμοι
*Bibliography  
*
*WW-Person: A data base of the higher nobility in Europe.

Κατηγορία:Οίκος της Έσσης
Γουλιέλμος Δ΄ της Έσσης-Κάσσελ

Ο **Γουλιέλμος Δ΄** ο *σοφός* (γερμ.: *Wilhelm IV. von Hessen-Kassel*, 24 Ιουνίου 1532 - 25 Αυγούστου 1592) από τον Οίκο της Έσσης ήταν λάντγκραβος της Έσσης-Κάσσελ. Είναι ο ιδρυτής του κλάδου Έσσης-Κάσσελ με απόγονο τον Φρειδερίκο της Σουηδίας.

## Βιογραφία
Ήταν ο πρωτότοκος γιος του Φιλίππου Α΄ λάντγκραβου της Έσσης και της Χριστίνας των Βέττιν, κόρης του Γεωργίου δούκα της Σαξονίας.

## Οικογένεια
Νυμφεύτηκε τη Σαβίνα, κόρη του Χριστοφόρου δούκα της Βυρτεμβέργης και είχε τέκνα:
* Άννα-Μαρία 1567-1626, παντρεύτηκε τον Λουδοβίκο Β΄ κόμη του Νάσσαου-Βάιλμπουργκ.
* Χέντβιχ 1569-1644, παντρεύτηκε τον Ερνέστο κόμη (μετά πρίγκιπα) του Σάουμπουργκ & Χόλσταϊν-Πίνεμπεργκ.
* Σοφία 1571-1616.
* Μαυρίκιος 1572-1632, λάντγκραβος της Έσσης-Κάσσελ.
* Χριστίνα 1578-1658, παντρεύτηκε τον Ιωάννη-Ερνέστο των Βέττιν δούκα της Σαξονίας-Άιζεναχ.
* Χριστιανός 1575-1578, Σιδωνία 1574-1575, Ελισάβετ 1577-1578, Αγνή 1569, Σαβίνα 1573, Γιουλιάνα 1581.

Από τη μη νόμιμη σχέση με την Ελίζαμπεθ Βάλλενσταϊν είχε φυσικά τέκνα, όπως ο:
* (νόθος) Φίλιππ φον Κόρνμπερκ 1553-1616.

## Πρόγονοι

## Παραπομπές


## Πηγές
*

Κατηγορία:Οίκος της Έσσης
Πανεπιστήμιο της Ροζάβα

Το **Πανεπιστήμιο της Ροζάβα** είναι ένα πανεπιστήμιο που ιδρύθηκε στην de facto Ομοσπονδία της Βόρειας Συρίας - Ροζάβα στην πόλη Καμισλί στη Συρία από το Συμβούλιο Εκπαίδευσης του καντονιού Τζαζίρα. Ιδρύθηκε τον Ιούλιο του 2016, με σχολές Ιατρικής, Μηχανικής, Επιστημών, Τεχνών και Ανθρωπιστικών Επιστημών. Τα προγράμματα που διδάσκονται περιλαμβάνουν την υγεία, το πετρέλαιο, τον υπολογιστή και τη γεωργική μηχανική. της φυσικής, της χημείας, της ιστορίας, της ψυχολογίας, της γεωγραφίας, των μαθηματικών και της πρωτοβάθμιας εκπαίδευσης και της κουρδικής λογοτεχνίας. Η γλώσσα διδασκαλίας της είναι τα κουρδικά, το πανεπιστήμιο έχει συμφωνία με το πανεπιστήμιο Paris 8 στη Γαλλία για συνεργασία.

Τον Αύγουστο του 2016, το Πανεπιστήμιο της Ροζάβα άνοιξε την εγγραφή για φοιτητές το ακαδημαϊκό έτος 2016-2017. Στις 20 Νοεμβρίου 2016, η τελετή έναρξης σηματοδότησε την έναρξη της διδασκαλίας.

## Δείτε επίσης
* Πανεπιστήμιο του Αφρίν
* Μεσοποταμιακή Ακαδημία Κοινωνικών Επιστημών

## Παραπομπές


## Εξωτερικοί σύνδεσμοι
* Βίντεο των εγκαινίων του Πανεπιστήμιο της Ροζάβα, 21 Νοέμβριος 2016

Κατηγορία:Πανεπιστήμια στη Συρία
Ο διοικητής (ταινία)

***Ο διοικητής*** είναι μια ταινία του 1963 σε σκηνοθεσία Πάολο Χεούς.

## Πλοκή
Ο συνταγματάρχης Αντόνιο Καβάλι, προβιβασμένος στρατηγός, πρέπει να αποσυρθεί, αλλά δεν μπορεί να προσαρμοστεί στην πολιτική ζωή, γιατί δεν εγκαταλείπει την στρατιωτική νοοτροπία, ακόμα και στις γειτονικές σχέσεις. Καθώς αισθάνεται άχρηστος, αποφασίζει να ξεκινήσει την εργασία σε ένα γραφείο. Εντωμεταξύ, υποφέρει από ζήλεια προς τη γυναίκα του και ανακαλύπτει ότι εκείνη πληρώνει κρυφά τον μισθό του. Καταλήγει μπλεγμένος σε παράνομες δουλειές ενός μεσιτικoύ γραφείου δύο απατεώνων, που χρησιμοποιώντας το καλό όνομα του στρατηγού προχωρούν σε εξαπάτηση και παραπλάνηση. Στο χείλος για την φυλακη, ο στρατηγός προσπαθεί να αυτοκτονήσει και για να τον βγάλει απο το χάος βρίσκεται ακόμη μια φορά η γυναίκα του.

## Παραγωγή
Γυρίστηκε μεταξύ σεπτεμβρίου και οκτωβρίου του 1963, οκτώ εβδομάδες, υπερδιπλάσιο χρονικό διάστημα, σε σύγκριση με τις κανονικές ταινίες του Toto.

Ανακοινώθηκε ως η πρώτη ταινία εξ ολοκλήρου δραματική, και ως η 100η στην οποία έπαιξε, αλλά και οι δύο δηλώσεις ήταν ψευδείς· ήταν, στην πραγματικότητα, η 86η ταινία του ηθοποιού, ο οποίος πριν από αυτην, είχε ήδη παίξει σε  μια ψυχαγωγική ταινία πλήρως δραματική: Η Υβόνη της νύχτας (*Yvonne la Nuit* )του 1949.

Η είδηση προκαλεί γιορτές και αναγνωρίσεις, o Τοτό λαμβάνει το βραβείο "χρυσή σειρήνα" και τα διεθνή συνέδρια του κινηματογράφου τον αποδέχονται με ένα ατελείωτο χειροκρότημα που δεν τον συγκινεί λίγο, λίγες εβδομάδες μετά ο Λέλο Μπερσάνι του παίρνει συνέντευξη για το κανάλι Tv7 και η Οριάνα Φαλάτσι του παίρνει μια μακροσκελή συνέντευξη για την εφημερίδα "L 'Europeo". Παρ ' όλα αυτά, η ταινία αποδεικνύεται  μια αποτυχία.

Μεταξύ των κομπάρσων εμφανίζεται η ηθοποιός - ερμηνεύτρια φωτορομάντζων Michela Roc.

## Σημειώσεις

Κατηγορία:Κομέντια αλ'ιταλιάνα
Κωνσταντία της Νορμανδίας

Η **Κωνσταντία της Νορμανδίας** (μεταξύ 1057 και 1061 - 13 Αυγούστου 1090) ήταν κόρη του Γουλιέλμου Α΄ της Αγγλίας και της Ματθίλδης της Φλάνδρας. Ήταν πριγκίπισσα της Αγγλίας από τη γέννησή της και επίσης Δούκισσα της Βρετάνης μέσω του γάμου της με τον Αλαίν Δ΄ της Βρετάνης.
## Ζωή
Λέγεται ότι ήταν η πιο ταλαντούχα από όλες τις κόρες του Γουλιέλμου. Δεδομένου ότι ήταν η αγαπημένη της μητέρας της, προσφέρθηκε αργότερα για γάμο, το 1086, στον Αλαίν Δ΄ της Βρετάνης, και οι δύο παντρεύτηκαν στο Caen της Νορμανδίας. Η Κωνσταντία πέθανε άτεκνη, ίσως δηλητηριασμένη, στις 13 Αυγούστου 1090 και θάφτηκε στην εκκλησία της Église Saint-Melaine στη Ρεν.

Το 1672 ο τάφος της ανακλύφθηκε και ανοίχτηκε. Στο εσωτερικό υπήρχαν μερικά κομμάτια από ένα μάλλινο υλικό που το σώμα είχε τυλιχτεί και ένα μολύβδινο σταυρό με χαραγμένο με το όνομα του πατέρα της, του συζύγου και της ημερομηνίας του θανάτου της.

## Παραπομπές


## Βιβλιογραφία
**Lives of the Princesses of England from the Norman Conquest* - Mary Anne Everett Green Pages 23–33

Κατηγορία:Πριγκίπισσες της Αγγλίας
Κατηγορία:Δούκισσες της Βρετάνης
Ενεργειακό σπίτι

[μικρογραφία|Ενεργειακό σπίτι, [Τάλιν.]]
**Ενεργειακό σπίτι** είναι ο όρος που χρησιμοποιείται για να περιγράψει ένα κτίριο κατοικίας με υψηλή ενεργειακή αποδοτικότητα, η οποία οφείλεται στα χαρακτηριστικά της κατασκευής, της τυπολογίας και των μηχανολογικών εγκαταστάσεων, που έχουν ως στόχο την εξοικονόμηση ενέργειας και τη μείωση των εκπομπών του CO<sub>2</sub>. Υπάρχουν αρκετά παραδείγματα κατοικιών με πολύ χαμηλή, ή ακόμα και με μηδενική, ενεργειακή κατανάλωση: το μοντέλο Casakyoto, το παθητικό σπίτι και, γενικότερα, τα πράσινα κτίρια.

## Ενεργειακές απαιτήσεις
Οι ενεργειακές απαιτήσεις ενός κτιρίου είναι το σύνολο τηςς ενέργειας που απαιτείται για τη θέρμανση, την ψύξη, τον αερισμό και το φωτισμό των εσωτερικών χώρων. Ένα ενεργειακό* σπίτι* είναι σε θέση να εξασφαλίσει τη θερμική άνεση, τον αερισμό και τον κατάλληλο φωτισμό για τη μέρα και τη νύχτα με μειωμένη κατανάλωση ενέργειας και στις καλύτερες περιπτώσεις, με μηδενική κατανάλωση ενέργειας που προέρχεται από ορυκτούς άνθρακες. 

## Αρχιτεκτονικά χαρακτηριστικά
Τα αρχιτεκτονικά χαρακτηριστικά ενός ενεργειακού σπιτιού καθορίζονται από το γεωγραφικό πλάτος, από τον όγκο του και από την προβλεπόμενη χρήση του. Ο προσανατολισμός του ενεργειακού σπιτιού επιλέγεται με γνώμονα την επιθυμητή έκθεση του κτιρίου στην ηλιακή ακτινοβολία, προκειμένου αυτό να αξιοποιήσει την ηλιακή θερμική πρόσοδο και το φυσικό φωτισμό. H επιλογή ενός συμπαγούς σχήματος κτιρίου μπορεί να περιορίσει τις θερμικές απώλειες προς το εξωτερικό περιβάλλον. Οι προεξοχές των γεισωμάτων και οι κεκλιμένες επιφάνειες των στεγών σχεδιάζονται κατάλληλα και προστατεύονται με μονωτικά υλικά, έτσι ώστε να αποτρέπουν τις αρνητικές επιπτώσεις από την πρόσπτωση της ηλιακής ακτινοβολίας στα διαφανή δομικά στοιχεία του κελύφους κατά τη διάρκεια του καλοκαιριού και την επακόλουθη υπερθέρμανση του κτιρίου.

## Κτιριακό κέλυφος
Στο ενεργειακό σπίτι, το κτιριακό κέλυφος σχεδιάζεται με τέτοιο τρόπο που ελαχιστοποιούνται οι ενεργειακές απαιτήσεις του. Η ενέργεια που ανταλλάσσεται με το εξωτερικό περιβάλλον περιορίζεται από τη μόνωση των αδιαφανών δομικών στοιχείων και από την κατάλληλη επιλογή διαφανών δομικών στοιχείων με υψηλή ενεργειακή αποδοτικότητα. 

## Μηχανολογικές εγκαταστάσεις
Οι μηχανολογικές εγκαταστάσεις ενός ενεργειακού σπιτιού είναι κατάλληλα σχεδιασμένες, ώστε να καταναλώνονται μικρές ποσότητες ενέργειας (υψηλή αποδοτικότητα, επαναχρησιμοποίηση του θερμικού φορτίου και ούτω καθεξής). Η χρήση μηχανολογικών εγκαταστάσεων που στηρίζονται στους ορυκτούς άνθρακες συνδυάζεται ή αντικαθίσταται εξολοκλήρου με εγκαταστάσεις που βασίζονται στις ανανεώσιμες πηγές ενέργειας (ηλιακή ενέργεια, γεωθερμία, αιολική ενέργεια).

## Ενεργειακή πιστοποίηση
Το Dlg.s 192/2005, ενσωματωμένο από την dlg.s 311/2006, εισήγαγε στην Ιταλία το *πιστοποιητικό ενεργειακής απόδοσης*. 

## Δείτε ακόμη
* Παθητικό σπίτι
* EtaG
* CasaClima
Κατηγορία:Κατασκευή
Κατηγορία:Εξοικονόμηση ενέργειας
Νησίδα ανακύκλωσης

Η **νησίδα ανακύκλωσης ή οικολογική νησίδα **(ανάλογα με τον κάθε δήμο) είναι μια περιφραγμένη και φυλασσόμενη περιοχή, προορισμένη για τη χωριστή συλλογή απορριμάτων και διαθέσιμη σε πολλούς δήμους της Ιταλίας. Οι πολίτες, κατά τις ώρες λειτουργίας των νησίδων, μπορούν να πετάξουν ακόμα και απορρίμματα, των οποίων η διαχείριση δεν είναι δυνατή μέσω του συστήματος συλλογής, απορρίμματα ογκώδη ή επικίνδυνα. Η κύρια χρησιμότητα των χώρων αυτών είναι ο περιορισμός της συγκέντρωσης σκουπιδιών στους χώρους υγειονομικής ταφής απορριμμάτων, με στόχο την εξοικονόμηση φυσικών πόρων και την καλύτερη προστασία του περιβάλλοντος.
μικρογραφία|Νησίδα ανακύκλωσης

## Μια εναλλακτική λύση για τους κάδους απορριμμάτων
Για λόγους περιβάλλοντος, υγιεινής και αστικής ευπρέπειας, σε δήμους που είναι πιο ευαισθητοποιημένοι σε περιβαλλοντικά ζητήματα και που σέβονται τους κανονισμούς CE, επικρατεί η τάση εξάλειψης των κάδων απορριμμάτων στους δρόμους, προχωρώντας παράλληλα στη συλλογή απορριμμάτων πόρτα-πόρτα.

Η επιλογή αυτή συνεπάγεται την ανάγκη δημιουργίας σε επίπεδο δήμων, τέτοιου είδους χώρων -όπως οι νησίδες ανακύκλωσης - στους οποίους οι πολίτες μπορούν να αφήσουν τα απορρίμματα που δεν μπορούν να συλλέξουν στο σπίτι.

## Πλεονεκτήματα για τον χρήστη
Εκτός από τα περιβαλλοντικά οφέλη, η συγκέντρωση απορριμμάτων στις νησίδες ανακύκλωσης σε συνδυασμό με την τεχνολογία, θα μπορούσε να οδηγήσει σε επιβράβευση των πολιτών που συμμορφώνονται με διάφορες εκπτώσεις.

Ορισμένοι δήμοι,, ανάλογα με τα σκουπίδια που συλλέγουν, προβλέπουν την μετατροπή του βάρους των απορριμμάτων των πολιτών σε πόντους που συγκεντρώνονται σε μια ειδική μαγνητική κάρτα ή στην κάρτα υγείας. Όταν κάποιος συγκεντρώσει ένα ορισμένο σύνολο πόντων, μπορεί να αποκτήσει ένα κουπόνι έκπτωσης για τον φόρο TARES, πρώην TARSU.

## Υλικά που συλλέγονται
Οι νησίδες ανακύκλωσης έχουν σχεδιαστεί για τη συγκέντρωση των αστικών απορριμμάτων, τα οποία είτε λόγω μεγέθους είτε λόγω είδους δεν επιτρέπεται να τοποθετηθούν στους τυπικούς κάδους χωριστής συλλογής απορριμμάτων ή να συλλεχθούν "πόρτα-πόρτα". Για παράδειγμα:
* Φυτικά απορρίμματα κηπουρικής
* Ογκώδεις συσκευασίες: κουτιά, πλαστικά φιλμ, πολυστυρένιο
* Ξύλο (κιβώτια φρούτων και λαχανικών, παλέτες, παλιά έπιπλα,...)
* Θραύσματα μετάλλων
* Ογκώδη απορρίμματα (στρώματα, έπιπλα, καναπέδες,...)
* Απόβλητα ειδών ηλεκτρικού και ηλεκτρονικού εξοπλισμού (ηλεκτρικές συσκευές, τηλεοράσεις, υπολογιστές, κινητά τηλέφωνα,...)
* Ελαστικά
* Μπαταρίες αυτοκινήτων
* Φάρμακα που έχουν λήξει
* Λαμπτήρες εξοικονόμησης ενέργειας και σωλήνες νέον
* Χρησιμοποιημένα ορυκτέλαια
* Χρησιμοποιημένα μαγειρικά έλαια
* Αδρανή απόβλητα (μικρές ποσότητες που παράγονται σε ανακαινίσεις κατοικιών)
* Άδεια τόνερ
* Επικίνδυνα αστικά απορρίμματα, όπως βερνίκια, κόλλες, διαλύτες, φυτοφάρμακα, οξέα

## Σημειώσεις


## Δείτε ακόμη
* Απορρίμματα
* Ανακύκλωση απορριμμάτων
* Χώρος Υγειονομικής Ταφής Απορριμμάτων

Κατηγορία:Ανακύκλωση
Μαξ Έλμερ

Ο **Μαξ Έλμερ** (*[[λατινικό αλφάβητο]]: Max Ellmer*) ήταν Ελβετός αθλητής της αντισφαίρισης που γεννήθηκε στις 6 Ιουλίου 1909 και πέθανε το 1984.

## Βιογραφία
Σε ηλικία 14 ετών κέρδισε το πρώτο του τουρνουά στις Κάννες, όπου οι γονείς του είχαν ένα ξενοδοχείο. Έπειτα κέρδισε τα τουρνουά του Βίζμπαντεν το 1934, του Λουγκάνο το 1934, ξανά στις Κάννες το 1935, της Ζυρίχης το 1935, της Βρέμης το 1936, του Κούλμ το 1932. Ήταν δεύτερος στις Κάννες το 1933 στο απλό και διπλό, στη Νίκαια στο απλό και διπλό το 1933, στο Σανκτ Μορίτς το 1934, στις Κάννες το 1934, στις Κάννες και τη Νίκαια το 1935, στο Σανκτ Μορίτς το 1935, στις Κάννες το 1936 στο απλό και διπλό, ξανά στις Κάννες το 1937, στη Γενεύη το 1935, στο Γκστάατ το 1937, στη Νίκαια το 1938 και στο Πρωτάθλημα αντισφαίρισης Ανατολικής Μεσογείου το 1938.

Ήταν αθλητής του συλλόγου "Montchoisi Tennis Club" και στο ελβετικό πρωτάθλημα ήταν τέσσερις φορές πρωταθλητής στο απλό, το 1932, 1934, 1935 και το 1936, και πέντε στο διπλό.

Έπαιξε για την Ελβετία στο Κύπελλο Ντέιβις από το 1933 έως το 1937. Έπαιξε στα τουρνουά Γκραντ σλαμ του Ρολάν Γκαρός και του Γουίμπλεντον από το 1930 έως το 1949.

Τη δεκαετία του 1950 ήταν προπονητής της ελβετικής ομάδας του κύπελου Ντέιβις έξι φορές.

## Παραπομπές


Κατηγορία:Ελβετοί αθλητές της αντισφαίρισης
Κατηγορία:Ελβετοί προπονητές της αντισφαίρισης
Ντέιμιαν Γκρην

Ο **Ντέιμιαν Χάουαρντ Γκρην** (Damian Howard Green, 17 Ιανουαρίου 1956) είναι Βρετανός πολιτικός. Έχοντας διατελέσει σε κυβερνήσεις του Συντηρητικού Κόμματος υφυπουργός και υπουργός, το 2017 έγινε Πρώτος Γραμματέας του Κράτους, πρακτικά αναπληρωτής πρωθυπουργός, υπό την Τερέζα Μέι.

Γεννήθηκε το 1956 στο Μπάρυ της νότιας Ουαλίας και παρακολούθησε Φιλοσοφία, Πολιτική και Οικονομικά στο Κολλέγιο Μπάλιολ του Πανεπιστημίου της Οξφόρδης. Το 1997 εξελέγη για πρώτη φορά βουλευτής των Συντηρητικών στην εκλογική περιφέρεια του Άσφορντ στην κομητεία του Κεντ στη νοτιοανατολική Αγγλία.

## Παραπομπές


Κατηγορία:Βρετανοί πολιτικοί
Δούκες του Σλέσβιχ

Ακολουθεί ο κατάλογος των κομήτων και των δουκών που κυβέρνησαν το Δουκάτο του Σλέσβιχ και αντίστοιχα την νότια Γιουτλάνδη.

## [[Οίκος των Έστριντσεν]]

## [[Οίκος του Σάουμμπουρκ]]

## [[Οίκος του Όλντενμπουργκ]]

## [[Οίκος του Γκλύξμπουργκ]]

## Παραπομπές
 		


## Πηγές

*Esben Albrectsen, "Das Abel-Geschlecht und die Schauenburger als Herzoge von Schleswig", Marion Hartwig and Frauke Witte (trls.), in: Die Fursten des Landes: Herzoge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft fur Schleswig-Holsteinische Geschichte, Neumunster: Wachholtz, 2008.
Γκίμτσεκ

Το **Γκίμτσεκ **(κορεατική προφορά: [kim.tsʰɛk̚]), πρώην γνωστό ως **Σόνγκτζιν **(Τζόσονγκουλ: 성진, Χάντσα: 城津), είναι πόλη στην Χάμγκιονγκμπουκ-ντο (*επαρχία Βόρειου Χάμγκιονγκ*) στη Βόρεια Κορέα. Ήταν ανοιχτό λιμάνι το 1899. Η πόλη έχει πληθυσμό 196.000 κατοίκων. Η πόλη έλαβε το σημερινό της όνομα το 1951 κατά τη διάρκεια του Πολέμου της Κορέας, προς τιμήν του στρατηγού Κιμ Τσεκ του Λαϊκού Στρατού της Κορέας. Η πόλη ήταν γνωστή ως Σιρότσου κατά τη διάρκεια της Ιαπωνικής κυριαρχίας από το 1910 έως το 1945. 

## Κλίμα

## Διοικητικές διαιρέσεις
Το Γκίμτσεκ διαιρείται σε 22 *ντονγκ* (γειτονιές) και 22 *ρι *(χωριά):

## Οικονομία
Το Γκίμτσεκ είναι σημαντικό λιμάνι στη Θάλασσα της Ιαπωνίας (γνωστή ως Ανατολική Θάλασσα της Κορέας για τους Κορεάτες), και είναι η έδρα του Πολυτεχνικού Ινστιτούτου του Γκίμτσεκ και ενός σιδηρουργείου.

## Μεταφορές
Το Γκίμτσεκ είναι στον σιδηρόδρομο της γραμμής Πιόνγκρα. 

## Δείτε επίσης
* Κατάλογος πόλεων της Βόρειας Κορέας
* Κατάλογος των θεμάτων σχετιζόμενων με τη Βόρεια Κορέα
* Γεωγραφία της Βόρειας Κορέας

## Παραπομπές


## Περαιτέρω ανάγνωση
* Dormels, Rainer. North Korea's Cities: Industrial facilities, internal structures and typification. Jimoondang, 2014, ISBN 978-89-6297-167-5

## Εξωτερικοί σύνδεσμοι

* Προφίλ της πόλης του Γκίμτσεκ

Κατηγορία:Πόλεις της Βόρειας Κορέας
Εμμανουέλα Γκαγκλιαρντί

Η **Εμμανουέλα Γκαγκλιαρντί** (*[[λατινικό αλφάβητο]] : Emmanuelle Gagliardi*), γεννημένη στην Γενέβη στις 9 Ιουλίου 1976, είναι Ελβετή πρώην αθλήτρια της αντισφαίρισης .

## Βιογραφία
Είναι κόρη του Αλεσάντρο και της Ρενάτας Γκαγκλαιρντί, έχει άλλα δύο αδέλφια την Μoνίκ και τον Άλεξ επίσης αθλητή της αντισφαίρισης. Μιλάει γαλλικά, ιταλικά, αγγλικά και ισπανικά.

Είχε προπονητή τον Μάρκο Ταρέλι και προτιμούσε κυρίως γήπεδα με σκληρή επιφάνεια. Δεν κέρδισε ποτέ τίτλο "WTA Tour" αλλά έφτασε στα ημιτελικά του απλού του Μάστερς της Ινδίας το 2002, χάνοντας την μετέπειτα νικήτρια Ντανιέλα Χαντούκοβα σε τρία σετ. Ήταν μέλος της ομάδας του Φεντ καπ της Ελβετίας που έφτασε στον τελικό το 1998. 

Ήταν επίσης μέλος της ελβετικής ομάδας για τους Ολυμπιακούς αγώνες του 2000 και του 2008. Στους Ολυμπιακούς Αγώνες του 2000 έφτασε στον δεύτερο ύρο του απλού ενώ αποκλείστηκε από τον πρώτο γύρο του διπλού με συμπαίκτρια την Μιροσλάβα Βάβρινετς. Στους Ολυμπιακούς Αγώνες του 2008 με συμπαίκτρια στο διπλό την Patty Schnyder, έφτασαν στο δεύτερο γύρο.
 
Στα διπλά έφτασε στα ημιτελικά του Όπεν Αυστραλίας το 2003 με συμπαίκτρια την Πέτρα Μαντούλα  και κέρδισε το 2004 Όπεν Κίνας με συμπαίκτρια την Ντινάρα Σαφίνα.

Ήταν νικήτρια στο απλό στα τουρνουά του Νικολόσι το 1993, της Κωνσταντινούπολης το 1995, του Σάλτσμπουργκ το 1996, της Φλοριανάπολις το 1996, του Όστιν το 1997, του Λάργκο το 2001, και του Ρίμινι το 2007. Στα διπλά ήταν νικήτρια  στο Νίκολσι το 1993, στην Μαρίνα ντι Μας το 1995, στην Φλοριανάπολις το 1996, στο Ντάλας το 1999, στο Πεκίνο το 2004, στο Εστορίλ το 2004, στη Μπογκοτά το 2005 και στο Μονζόν το 2008.

## Παραπομπές


Κατηγορία:Ελβετές αθλήτριες της αντισφαίρισης
Κρέμα Βαυαρίας

Η **κρέμα Βαυαρίας** ή πιο απλά** μπαβαρουάζ**, είναι ένα επιδόρπιο που γίνεται έχοντας σαν βάση μία κρεμ ανγκλέζ στην οποία αναμιγνύεται ζελατίνη, και κρέμα γάλακτος..

Η πρώτη μορφή της μπαβαρουάζ δεν ήταν στερεή αλλά υγρή καθώς στην αυθεντική μορφή της ήταν ένα ποτό γερμανικής προέλευσης  αποτελούμενο  από τσάι, γάλα και λικέρ και εισήχθη στην Ιταλία ως αφέψημα στις αρχές του 1700 από Γάλλους σεφ στην υπηρεσία του οίκου των Βίττελσμπαχ (Wittelsbach), του οίκου που κυβερνούσε τη Βαυαρία. Τον επόμενο αιώνα, στη Γαλλία, γεννήθηκε το γλυκό μπαβαρουάζ, εμπνευσμένο ακριβώς από το βαυαρικό ποτό.

Στις πουτίγκες που προέρχονται από την οικογένεια των μπαβαρουάζ η βάση αποτελείται από κρέμα ανγκλέζ: το γάλα με τη ζάχαρη φτάνουν σε σημείο βρασμού και λιώνουμε μέσα τη ζελατίνη, την οποία προηγουμένως έχουμε μουλιάσει, δηλαδή μαλακώσει.
Χτυπάμε τους κρόκους και τα υπόλοιπα υλικά, ενσωματώνοντας τελευταίο το ζαχαρούχο γάλα. Στη συνέχεια, βάζουμε στην κατσαρόλα το μείγμα και το μαγειρεύουμε χωρίς να το αφήσουμε να βράσει, ανακατεύοντας συνεχώς. Μόλις δέσει, το αφήνουμε να κρυώσει, ανακατεύοντας που και που και στη συνέχεια το ρίχνουμε σε ένα καλούπι, το οποίο έχουμε προηγουμένως βουτυρώσει και το βάζουμε στο ψυγείο για ώρες, μέχρι να κρυώσει τελείως και να στερεοποιηθεί καλά.
Η προετοιμασία ακολουθεί τις εποχές και προστίθενται, ανάλογα με το τι είναι διαθέσιμο, διαφορετικά συστατικά: φρέσκα ή ζαχαρωμένα φρούτα, γλυκό του κουταλιού ή μαρμελάδα, σοκολάτα ή διάφορα αρώματα: βανίλια, καφές και άλλα.

Μπορεί να σερβιριστεί ως επιδόρπιο κουταλιού, να χρησιμοποιηθεί ως γέμιση ή ως βάση για παρασκευάσματα πιο περίτεχνα.

## Σημειώσεις


Κατηγορία:Κάσταρντ κρεμώδη επιδόρπια
Κατηγορία:Βαυαρία
Κατηγορία:Γερμανικά επιδόρπια
Εμμανουέλα Ζαρντό

Η **Εμμανουέλα Ζαρντό** (*[[λατινικό αλφάβητο]] : Emanuela Zardo*), γεννημένη στην Μπελινζόνα στις 24 Απριλίου 1970, είναι Ελβετή πρώην αθλήτρια της αντισφαίρισης .

Αγωνίστηκε με την εθνική ομάδα της Ελβετίας στα Φεντ καπ από το 1987 έως το 1996 σε εννέα διοργανώσεις με ρεκόρ 15 νίκες και 15 ήττες.

Η Ζαρντό έφτασε στην υψηλότερη κατάταξη στον αριθμό 27 στις 6 Μαΐου 1991. Έχει αγωνιστεί και στα τέσσερα τουρνουά Γκραμ σλαμ.

Έχει συμμετάσχει για την Ελβετία στους Ολυμπιακούς αγώνες του 1992 όπου αποκλείστηκε στον πρώτο γύρο του απλού και στον δεύτερο του διπλού.

## Παραπομπές


Κατηγορία:Ελβετές αθλήτριες της αντισφαίρισης
Τύπος (δίκαιο)

Ο** τύπος** είναι ο τρόπος με τον οποίο εκδηλώνεται η δικαιοπρακτική βούληση.

Αυτή η εκδήλωση μπορεί να λαμβάνει δύο μορφές:
*  σιωπηρή εκδήλωση: αποδεικνύεται με συγκεκριμένες πράξεις και συνίσταται σε μια συμπεριφορά που θα ήταν ασύμβατη με μια διαφορετική βούληση από αυτήν που συνάγεται από τις ίδιες τις πράξεις. Ειδικότερα, πρόκειται για την καθημερινή προφορική σύμβαση, η οποία,  συνεπώς, δεν απαιτεί έγγραφη διατύπωση ή μια καταγραφή σε κασέτα ήχου, όπως είναι για παράδειγμα μια μικρή αγορά σε ένα σούπερ μάρκετ, όπου ενώπιον της υλικής λήψης ενός αγαθού παρουσιάζονται στoν ταμία τα χρήματα για την αγορά του, απ' όπου συνάγεται η βούληση του προσώπου να συνάψει μία αγοραπωλησία.
*  ρητή εκδήλωση: είναι μια πραγματική δήλωση στην οποία παρατίθενται λίγο πολύ λεπτομερώς τα βασικά στοιχεία της σύμβασης (η συμφωνία των μερών, το αντικείμενο της σύμβασης και η αιτία της) καθώς και  οποιαδήποτε άλλα παρεμπίπτοντα στοιχεία (όρος, προθεσμία, τρόπος). Η δήλωση αυτή μπορεί να εκφράζεται προφορικά ή εγγράφως. Οι συμβάσεις που καταρτίζονται εγγράφως διακρίνονται σε **ιδιωτικά έγγραφα** (συμφωνίες γραμμένες και υπογεγραμμένες από τα συμβαλλόμενα μέρη) ή **δημόσιες πράξεις**, δηλαδή καταρτισμένες από έναν δημόσιο λειτουργό (π. χ. έναν συμβολαιογράφο) εξουσιοδοτημένο από το νόμο να προσδίδει σε αυτά τα έγγραφα "δημόσια πίστη"  (άρθρο 2699  και επόμενα του Αστικού Κώδικα).
Αυτή η διάκριση αποκτά ιδιαίτερη σημασία γιατί, όπως ορίζεται στο  άρθρο 1350  του Αστικού Κώδικα, ορισμένες πράξεις και ορισμένες συμβάσεις είναι άκυρες, εάν δεν περιβάλλονται τον έγγραφο τύπο (για παράδειγμα, η πώληση ενός ακινήτου απαιτεί τον τύπο δημόσιας πράξης ή ιδιωτικού εγγράφου και δεν μπορεί να ολοκληρωθεί προφορικά, επί ποινή ολικής ακυρότητας, πράγμα που για παράδειγμα δε συμβαίνει στην αγορά μιας εφημερίδας από το περίπτερο).

Από τη στιγμή που, οποιοσδήποτε κι αν είναι ο τύπος, η σύμβαση αποκτά νομική ισχύ μεταξύ των μερών, όταν ο προτείνων λαμβάνει γνώση της αποδοχής του άλλου μέρους, αυτή εμπίπτει στην κατηγορία των λεγόμενων *απευθυντέων πράξεων*.

Κατηγορία:Δίκαιο
Μιροσλάβα Βάβρινετς

Η **Μιροσλάβα "Μίρκα" Βάβρινετς** (*[[λατινικό αλφάβητο]] : Miroslava "Mirka" Vavrinec*), γεννημένη στην Τσεχοσλοβακία την 1 Απριλίου 1978, είναι Ελβετή πρώην αθλήτρια της αντισφαίρισης.

## Καριέρα
Η Βάβρινετς γεννήθηκε στο Μποϊνίτσε της Τσεχοσλοβακίας, σήμερα Σλοβακία αλλά η οικογένεια της μετανάστευσε στην Ελβετία όταν ήταν δύο ετών. Το 1987, όταν ήταν εννιά, ο πατέρας της την πήγε για να παρακολουθήσει ένα τουρνουά αντισφαίρισης στη Γερμανία η Μίρκα συναντήθηκε εκεί με τη Μαρτίνα Ναβρατίλοβα και αποφάσισε να ασχοληθεί με την αντισφαίριση. Η Ναβρατιλόβα αργότερα της έστειλε μια ρακέτα και κανόνισε το πρώτο της μάθημα τένις.

Το 2002 συνεργάστηκε με τον Ρότζερ Φέντερερ στο Κύπελλο Χόπμαν. Με την Ελβετία αγωνίστηκε στα Φεντ καπ του 1994 και του 2000 με ρεκόρ 2 ήττες σε δύο αγώνες. Στους Ολυμπιακούς αγώνες του 2000 όπου συμμετείχε για την Ελβετία αποκλείστηκε στον πρώτο γύρο στο απλό αλλά και στο διπλό με συμπαίκτρια την Εμμανουέλα Γκαγκλιαρντί.

Η καλύτερη επίδοση της σε τουρνουά Γκραμ σλαμ ήταν το 2001, όταν έφτασε στον τρίτο γύρο του Αμερικανικού όπεν.
Ωστόσο, ένας επαναλαμβανόμενος τραυματισμός στο πόδι την εμπόδισε να προχωρήσει περαιτέρω υποχρεώνοντας την να εγκαταλείψει το επαγγελματικό τένις το 2002. Μετά την αποχώρησή της, ανέλαβε το ρόλο του διευθυντή δημοσίων σχέσεων του συζύγου της, ταξιδεύοντας μαζί του σε περιοδείες.

## Προσωπική ζωή

Η Μίρκα παντρεύτηκε τον Ρότζερ Φέντερερ στις 11 Απριλίου 2009, είχαν γνωριστεί στους Ολυμπιακούς αγώνες του 2000. Τον Ιούλιο του 2009 απέκτησαν δίδυμα κορίτσια, την Μύλα Ρόουζ και την Τσάρλεν Ρίβα και τον Απρίλιο του 2014 δίδυμα αγόρια αγόρια που ονόμασαν Λεό και Λενάρτ.

## Παραπομπές


Κατηγορία:Ελβετές αθλήτριες της αντισφαίρισης
Χάνα Στρατσόνοβα

Η **Χάνα Στρατσόνοβα** (λατινικό αλφάβητο *Hana Strachoňová*), γεννημένη στο Μπρνο της Τσεχοσλοβακίας στις 2 Ιανουαρίου 1961, είναι πρώην αθλήτρια της αντισφαίρισης. Αγωνιζόμενη εκπροσώπησε δύο χώρες, την Τσεχοσλοβακία και την Ελβετία.

Ως 17χρονη, το 1978, έπαιξε σε δύο συναντήσεις του Φεντ καπ για την εθνική ομάδα της Τσεχοσλοβακίας, εναντίον της Πορτογαλίας και της Ινδονησίας. Και στις δύο συναντήσεις συνεργάστηκε με την Χάνα Μαντλίκοβα στα διπλά και κέρδισαν και τους δύο αγώνες. 

Στο Γαλλικό Όπεν του 1978 είχε κερδίσει την Ρενάτα Τομάνοβα, νο. 9, για φτάσει στον τρίτο γύρο. Έφτασε στον τρίτο γύρο του Γουίμπλετον το 1979, εκεί διέφυγε στην Ελβετία και τον Νοέμβριο ανακοινώθηκε ότι της είχε χορηγηθεί πολιτικό άσυλο. 

Επέστρεψε στο WTA Tour τον Φεβρουάριο του 1980 κάτω από την ελβετική σημαία. Το έτος αυτό έφτασε στα προημιτελικά στο Kitzbühel και το Άμστερνταμ, και τα πήγε πολύ καλά στο πρωτάθλημα σε χωμάτινο τερέν των ΗΠΑ στην Ινδιανάπολη. Αποχώρησε από το επαγγελματικό τένις το 1984 μετά το Αμερικανικό όπεν.

## Παραπομπές


Κατηγορία:Τσεχοσλοβάκες αθλήτριες της αντισφαίρισης
Κατηγορία:Ελβετές αθλήτριες της αντισφαίρισης
Γουλιέλμος Ε΄ της Έσσης-Κάσσελ

Ο **Γουλιέλμος Ε΄** (γερμ.: *Wilhelm V*, 14 Φεβρουαρίου 1602 - 21 Σεπτεμβρίου 1637) από τον Οίκο της Έσσης ήταν λάντγκραβος της Έσσης-Κάσσελ (1627-37).

## Βιογραφία
Ήταν ο δευτερότοκος γιος του Μαυρικίου λαντγκράβου της Έσσης-Κάσσελ και της Αγνής, κόρης του Ιωάννου-Γεωργίου κόμη του Ζολμς-Λάουμπαχ. Η μητέρα του απεβίωσε 9 μήνες μετά τη γέννησή του· ο πατέρας του έκανε δεύτερο γάμο και απέκτησε άλλους 6 γιούς, από τους οποίους οι 3 απεβίωσαν νέοι.

## Οικογένεια
Νυμφεύτηκε το 1619 την Αμαλία-Ελισάβετ, κόρη του Φιλίππου-Λουδοβίκου Β΄ κόμη του Χανάου-Μύντσενμπεργκ και είχε τέκνα:
* Αιμιλία 1626-1693, παντρεύτηκε τον Ερρίκο-Κάρολο ντε Λα Τρεμουάλ.
* Γουλέλμος ΣΤ΄ 1629-1663, λάντγκραβος της Έσσης-Κάσσελ.
* Καρλόττα 1627-1686, παντρεύτηκε τον Κάρολο Α΄ Λουδοβίκο των Βίττελσμπαχ εκλέκτορα του Παλατινάτου.
* Ελισάβετ 1634-1688, ηγουμένη του αββαείου του Χέρφορτ.
* οκτώ τέκνα ακόμη, που απεβίωσαν το πολύ οκτώ ετών.

## Πρόγονοι

## Παραπομπές


## Πηγές
* Tryntje Helfferich, *The Iron Princess: Amalia Elizabeth and the Thirty Years' War* (Cambridge: Harvard University Press, 2013).

Κατηγορία:Οίκος της Έσσης
Carrefour Market

Η **Carrefour Market** είναι μια γαλλική αλυσίδα σούπερ μάρκετ που δημιουργήθηκε το 2007 και ανήκει στον διεθνή όμιλο λιανικής Carrefour και έχει επί του παρόντος καταστήματα στη Γαλλία και σε πολλές άλλες χώρες.

Τα καταστήματα της Carrefour Market κυμαίνονται γενικά από 1000 έως 4000 τ.μ.

## Ιστορία
Η Carrefour Market δημιουργήθηκε το 2007, για να αντικαταστήσει τελικά τα παλαιότερα σούπερ μάρκετ του Ομίλου Carrefour όπως τσ Champion (διεθνώς), το GB Supermarkets (Βέλγιο) και το GS (Ιταλία).
Από το 2011, ο όμιλος Carrefour αποφάσισε να αναπτύξει διεθνώς τα σούπερ μάρκετ της Carrefour Market.

## Τα Carrefour σε όλο τον κόσμο

Στο Βέλγιο, όλα τα σούπερ μάρκετ της Carrefour GB και τα υπόλοιπα σούπερ μάρκετ Champion (Βαλλονία) έγιναν τελικά μια αγορά Carrefour. Από τον Απρίλιο του 2013, υπάρχουν 354 καταστήματα Carrefour Market.

Στην Αίγυπτο, ο Όμιλος Carrefour διαθέτει 5 καταστήματα Carrefour Market στη χώρα.

Στην Ιταλία, η πρώτη αγορά Carrefour άνοιξε τον Νοέμβριο του 2008.

Στη Μαλαισία, το πρώτο κατάστημα της Carrefour Market άνοιξε τον Νοέμβριο του 2009. Όλα τα σούπερ μάρκετ καταργήθηκαν το 2013.

Στο Μαρόκο, από τις 30 Ιουλίου 2011, όλα τα σούπερ μάρκετ Label'Vie καταστήθηκαν ως "Carrefour Market-Label'Vie"'
Στην Κίνα από τις 24 Οκτωβρίου 2006 όλα τα σούπερ μάρκετ Carrefour έγιναν Carrefour Spain το 2007, τον Ιούνιο του 2011 όλα τα καταστήματα Carrefour Έγιναν Dia. 

Στη Ρουμανία, από τις 16 Σεπτεμβρίου 2014, υπάρχουν 81 καταστήματα Carrefour Market.

Στην Ισπανία, τα πρώτα σούπερ μάρκετ Carrefour Express μεταμορφώθηκαν και έγιναν Carrefour Market το 2011.

Στην Τυνησία, όλα τα καταστήματα Champion έγιναν Carrefour Market.

Στην Τουρκία, από το 2010 πολλά καταστήματα σούπερ μάρκετ έγιναν καταστήματα Carrefour Market.

## Στην [[Ελλάδα]]
Τα Carrefour Market εισήλθαν στην Ελλάδα το 2007 έπειτα από την εξαγορά της Champion. Έπειτα από την εξαγορά της Μαρινόπουλος Α.Ε. από τον Σκλαβενίτη, η Carrefour αποχώρησε από την Ελλάδα, ενώ το μοντέλο επέστρεψε με τον νέο αντιπρόσωπο της Carrefour, την Retail & More Α.Ε., από το 2022, υιοθετώντας το μοντέλο Carrefour Market, με καταστήματα άνω των 400τμ.

Κατηγορία:Ελληνικές αλυσίδες σούπερ μάρκετ
Ποταμός Ισίμ

Ο **Ισίμ** (ρωσικά: Иши́м/Išim, καζακικά: Есіл/Esil,) είναι ποταμός που διέρχεται από το Καζακστάν και τη Ρωσία. Έχει μήκος 2.450 χιλιόμετρα και είναι παραπόταμος του ποταμού Ιρτίς. Ο Ισίμ ρέει μέσα από την Αστανά, την πρωτεύουσα του Καζακστάν. Στη Ρωσία, ο ποταμός ταξιδεύει μέσα από ένα τεράστιο και σχηματίζει αμέτρητους μαιάνδρους και μικρές λίμνες. Ο ποταμός παγώνει από τα τέλη Νοεμβρίου μέχρι τον Μάρτιο.

## Εξωτερικοί σύνδεσμοι
* 

Κατηγορία:Ποταμοί της Ρωσίας
Κατηγορία:Ποταμοί του Καζακστάν
Κατηγορία:Διεθνείς ποταμοί της Ασίας
Ποταμός Τομπόλ

Ο **Τομπόλ** (ρωσικά: Тобол, καζακικά: Тобыл/Tobıl) είναι ποταμός που διέρχεται από το Καζακστάν και τη Ρωσία. Έχει μήκος 1.660 χιλιόμετρα και είναι παραπόταμος του ποταμού Ιρτίς. Ο Τομπόλ πηγάζει στα σύνορα της καζακικής Περιφέρειας Κοστανάι και της ρωσικής Περιφέρειας Αρινμπούρκ στην ανατολική πλευρά των νότιων Ουραλίων. Από εκεί ρέει στα βορειοανατολικά μέσω του οροπεδίου Τουργκάι και στο Τομπόλσκ ενώνεται με τον Ιρτίς.

## Εξωτερικοί σύνδεσμοι
* 

Κατηγορία:Ποταμοί της Ρωσίας
Κατηγορία:Ποταμοί του Καζακστάν
Κατηγορία:Διεθνείς ποταμοί της Ασίας